রাজ্যের পরীক্ষার্থীদের জন্য সুখবর। স্কুল শিক্ষা দফতর শুক্রবারে জানিয়েছে, পুজোর আগেই উচ্চমাধ্যমিক ও মাধ্যমিক স্তরে শিক্ষক নিয়োগ করা হবে। 
বর্তমানে রাজ্যে প্রায় ৭০ হাজারের বেশি শিক্ষক পদ শূন্য। প্রাথমিকে শিক্ষক নিয়োগ করা হলেও, পঞ্চম থেকে দ্বাদশ শ্রেণি পর্যন্ত শিক্ষক নিয়োগ আটকে রয়েছে বহুদিন থেকে। শেষবার ২০১৩ সালে শিক্ষক নিয়োগ করেছিল স্কুল সার্ভিস কমিশন। 
একটি সর্বভারতীয় সংবাদমাধ্যমের সূত্রে জানা গিয়েছে, একাদশ-দ্বাদশ শ্রেণির পাশাপাশি সম্ভবত মাধ্যমিক স্তরের শিক্ষক নিয়োগও সম্পন্ন হবে পুজোর আগেই। 
পুজোর আগেই নিয়োগ চাই, এই দাবিতে বিক্ষোভ দেখাতে শুরু করেছেন প্রার্থীরা। অনির্দিষ্টকালের জন্য তাঁদের এই বিক্ষোভ বলে জানা গিয়েছে। বিক্ষোভের কেন্দ্রে রয়েছে শিক্ষক নিয়োগে রাজ্য সরকারের গড়িমসির অভিযোগ।  

এই বিষয়ে অন্যান্য খবর

কেরিয়ার এগিয়ে নিয়ে যাওয়ার ১০টি টিপস


এই পরিস্থিতিতে স্কুল শিক্ষা দফতরের এই ঘোষণায় সেই বিক্ষোভ প্রশমিত হবে। সূত্রের খবর, সম্ভবত অগস্টের তৃতীয় সপ্তাহ থেকেই চূড়ান্ত পর্বের ইন্টারভিউ শুরু হবে।  
আইনি জটিলতার কারণেই দীর্ঘদিন আটকে ছিল প্রয়োগ।